**Vysvetlenie č. 1 zo dňa 18.02.2021**
Otázka č. 1:

*Verejný obstarávateľ požaduje predložiť z predloženého zoznamu prác minimálne jednu referenciu s potvrdením odberateľa v zmysle § 34 ods.1 písm. b) ZVO, kde stavebné práce boli v hodnote minimálne 500 000 eur bez DPH a realizácia gastronomického zariadenia s technológiou vo výške minimálne 60 000 eur bez DPH. Rozumieme správne, že verejný obstarávateľ požaduje preukázať jednu referenciu spĺňajúcu súčasne minimálne hodnotu 500 000,- eur bez DPH a v rámci týchto 500 000,- eur bez DPH ešte preukázať realizáciu gastronomického zariadenia s technológiou vo výške min. 60 000,- eur bez DPH?*

Odpoveď:

Vo výzve verejný obstarávateľ uviedol okrem iného:

„Verejný obstarávateľ zároveň požaduje predložiť z predloženého zoznamu prác minimálne **jednu referenciu** s potvrdením odberateľa v zmysle § 34 ods.1 písm. b) ZVO, kde stavebné práce boli v hodnote minimálne 500 000 eur bez DPH a realizácia gastronomického zariadenia s technológiou vo výške minimálne 60 000 eur bez DPH.„

Verejný obstarávateľ na základe vyššie uvedeného požaduje preukázať referenciu v súčtovej hodnote minimálne celkom 560 000 eur bez DPH.

Otázka č. 2:

*Pýtame sa verejného obstarávateľa, či pri požiadavke na referenciu na realizáciu gastronomického zariadenia s technológiou pod pojmom technológia rozumie aj elektroinštaláciu a zdravotechniku potrebnú k zapojeniu kuchyne?*

Odpoveď:

Verejný obstarávateľ pod pojmom realizácie gastronomického zariadenia s technológiou rozumie osadenie kuchynského vybavenia, technologických zariadení, strojov a podobne. Verejný obstarávateľ elektroinštaláciu a zdravotechniku potrebnú k zapojeniu kuchyne berie ako súčasť stavby.